CELEX: 52014PC0034
Language: hu
Date: 2014-01-30
Title: Javaslat A TANÁCS HATÁROZATA a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás által létrehozott mezőgazdasági vegyes bizottságban a 2/2003 vegyes bizottsági határozat módosítása tárgyában az Európai Unió által képviselendő álláspontról

|
			
		
		
		52014PC0034
		
			Javaslat A TANÁCS HATÁROZATA a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás által létrehozott mezőgazdasági vegyes bizottságban a 2/2003 vegyes bizottsági határozat módosítása tárgyában az Európai Unió által képviselendő álláspontról /* COM/2014/034 final */
			
				
		
		
			
			   	INDOKOLÁS
1.           A JAVASLAT HÁTTERE
Az
Európai Közösség és a Svájci Államszövetség között létrejött, a
mezőgazdasági termékek kereskedelméről szóló megállapodás (a
továbbiakban: a megállapodás) 2002. június 1-jén lépett hatályba.
2011-ben
a felek elfogadták a megállapodás 12. mellékletét, amely a mezőgazdasági termékek és az élelmiszerek földrajzi
jelzéseinek és eredetmegjelöléseinek oltalmáról szól.
A
megállapodás 12. melléklete 15. cikkének (6) bekezdése értelmében a
mezőgazdasági vegyes bizottság (a továbbiakban: a bizottság) munkáját –
annak felkérésére – az „OEM/OFJ” munkacsoport segíti.

A
bizottság 2/2003 határozata létrehozta a munkacsoportokat, és meghatározta a
munkacsoportok feladatait. 
Tekintettel a megállapodás 12. mellékletének
elfogadására, a bizottság 2/2003 határozatát módosítani kell a megállapodásban
foglalt jogalap, valamint az „OEM/OFJ” munkacsoport mandátumának tekintetében. 
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
A javaslat célja a bizottság 2/2003
határozatának egyszerű módosítása a megállapodásban foglalt
jogalap-hivatkozás, valamint az „OEM/OFJ” munkacsoport mandátumának
tekintetében. A vegyes bizottsági határozat a svájci
hatóságokkal együttműködésben került megszövegezésre. Nem került sor hatásvizsgálatra.

3.           A JAVASLAT JOGI ELEMEI
A határozat jogalapja az Európai Unió
működéséről szóló szerződés és különösen annak 207. cikke (4)
bekezdése, összefüggésben a 218. cikke (9) bekezdésével.
2014/0015 (NLE)
Javaslat
A TANÁCS HATÁROZATA
a mezőgazdasági termékek
kereskedelméről szóló, az Európai Közösség és a Svájci Államszövetség
között létrejött megállapodás által létrehozott mezőgazdasági vegyes
bizottságban a 2/2003 vegyes bizottsági határozat módosítása tárgyában az
Európai Unió által képviselendő álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 207. cikke (4)
bekezdésére, összefüggésben 218. cikkének (9) bekezdésével,
tekintettel az Európai Bizottság javaslatára,
mivel:
(1)       Az Európai Közösség és a
Svájci Államszövetség között létrejött, a mezőgazdasági termékek
kereskedelméről szóló megállapodás[1]
(a továbbiakban: a megállapodás) 2002. június 1-jén hatályba lépett.
(2)       A megállapodás 6. cikke a
megállapodás igazgatásának és megfelelő működésének biztosítása
érdekében mezőgazdasági vegyes bizottságot (a továbbiakban: a bizottság)
hozott létre.
(3)       A bizottság a megállapodás 6.
cikke (4) és (7) bekezdésének megfelelően 2003. október 21-én létrehozta
saját eljárási szabályzatát[2]
és felállította a megállapodás mellékleteinek igazgatásához szükséges
munkacsoportokat[3].
(4)       A vegyes bizottság 2/2003
határozata rendelkezett több munkacsoport, köztük az „OEM/OFJ” munkacsoport
felállításáról és feladatainak meghatározásáról. A határozat melléklete
értelmében az „OEM/OFJ” munkacsoport elsődleges feladata az OEM és az OFJ
jelölések kölcsönös védelmének kidolgozása.
(5)       2011-ben az Európai Unió és a
Svájci Államszövetség megállapodást írt alá a földrajzi jelzések és
eredetmegjelölések oltalmáról[4],
amely a megállapodást egy új, a mezőgazdasági
termékek és az élelmiszerek földrajzi jelzéseinek és eredetmegjelöléseinek
oltalmáról szóló 12. melléklettel egészítette ki.
(6)       Az „OEM/OFJ” kétoldalú
munkacsoport ülést tartott, hogy megvizsgálja a 2/2003 vegyes bizottsági
határozatnak az „OEM/OFJ” munkacsoport feladatainak meghatározása tekintetében
szükséges módosítását, a megállapodás módosításának figyelembe vétele
érdekében.
(7)       Ezért a munkacsoportok
létrehozásáról és feladataik meghatározásáról szóló 2/2003 vegyes bizottsági
határozatot módosítani kell,
ELFOGADTA EZT A HATÁROZATOT:
1. cikk
Az Európai Uniónak a mezőgazdasági
termékek kereskedelméről szóló, az Európai Közösség és a Svájci
Államszövetség között létrejött megállapodás 6. cikke szerint létrehozott
mezőgazdasági vegyes bizottságban képviselendő álláspontja a
mezőgazdasági vegyes bizottság határozattervezetén alapul, amelyet
csatoltak e határozathoz.
Az Uniót a mezőgazdasági vegyes
bizottságban képviselő személyek a Tanács további határozata nélkül
megállapodhatnak a határozattervezet kisebb jelentőségű
módosításaiban.
2. cikk
A mezőgazdasági vegyes bizottság
határozatát az Európai Unió Hivatalos Lapjában közzé kell tenni.
3. cikk
Ez a határozat
az Európai Unió Hivatalos Lapjában való kihirdetésének napján lép
hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 114., 2002.4.30., 132. o. 
[2]               A Tanács 2003. július 21-i közös álláspontja; A
mezőgazdasági vegyes bizottság 2003. október 21-i 1/2003 határozata
eljárási szabályzatának elfogadásáról (HL L 303., 2003.11.21., 24. o.).
[3]               A Tanács 2003. július 21-i közös álláspontja; A
mezőgazdasági vegyes bizottság 2003. október 21-i 2/2003 határozata a
munkacsoportok felállításáról és e csoportok feladatainak meghatározásáról (HL
L 303., 2003.11.21., 27. o.).
[4]               HL L 297., 2011.11.16., 3. o.
MELLÉKLET
TERVEZET
A MEZŐGAZDASÁGI VEGYES BIZOTTSÁG 2/2014 HATÁROZATA

...
a mezőgazdasági vegyes bizottság 2/2003 határozatának módosításáról
A MEZŐGAZDASÁGI VEGYES BIZOTTSÁG,
tekintettel a mezőgazdasági termékek
kereskedelméről szóló, az Európai Közösség és a Svájci Államszövetség
között létrejött megállapodásra és különösen annak 6. cikke (7) bekezdésére,
mivel:
(1)          Az Európai Közösség és a
Svájci Államszövetség között létrejött, a mezőgazdasági termékek
kereskedelméről szóló megállapodás (a továbbiakban: a megállapodás) 2002.
június 1-jén hatályba lépett.
(2)          A megállapodás 12. melléklete
a mezőgazdasági termékek és az élelmiszerek földrajzi jelzéseinek és
eredetmegjelöléseinek oltalmára vonatkozik.
(3)          A megállapodás 12. melléklete
15. cikkének (6) bekezdése értelmében a mezőgazdasági vegyes bizottság (a
továbbiakban: a bizottság) munkáját – annak felkérésére – az „OEM/OFJ”
munkacsoport segíti. 
(4)          A bizottság 2/2003 határozata
létrehozta a munkacsoportokat, és meghatározta a munkacsoportok feladatait. 
(5)          Tekintettel
arra, hogy a 2011. december 1-jén létrejött, a mezőgazdasági termékek és
az élelmiszerek földrajzi jelzéseinek és eredetmegjelöléseinek oltalmáról szóló
megállapodás kiegészítette a megállapodást egy 12. melléklettel, a bizottság
2/2003 határozatát módosítani szükséges a megállapodásban foglalt jogalap,
valamint az „OEM/OFJ” munkacsoport feladatainak tekintetében. 
A KÖVETKEZŐKÉPPEN HATÁROZOTT:
1. cikk
A mezőgazdasági vegyes bizottság a
munkacsoportok létrehozásáról és a munkacsoportok feladatainak meghatározásáról
szóló 2003. október 21-i 2/2003 határozatának az
„OEM/OFJ” munkacsoportról szóló melléklete a következőképpen
módosul:
(1) Az „OEM/OFJ” munkacsoport rész
helyébe a következő szöveg lép:
„Az
»OEM/OFJ« munkacsoport
A
megállapodásban foglalt jogalap (12. melléklet)
A
mezőgazdasági termékek és az élelmiszerek földrajzi jelzéseinek és
eredetmegjelöléseinek oltalmáról szóló 12. melléklet 15. cikkének (6)
bekezdése.
A
munkacsoport feladatai a 15. cikk szerint
1.                      
A munkacsoport megvizsgál minden, a 12.
melléklethez és annak végrehajtásához kapcsolódó kérdést.
2.                      
A munkacsoport rendszeresen áttekinti a Feleknek a
12. melléklet hatálya alá tartozó területekre vonatkozó belső törvényi és
rendeleti rendelkezéseit.
3.                      
A munkacsoport többek között javaslatokat terjeszt
a bizottság elé a 12. melléklet függelékeinek kiigazítása és naprakésszé tétele
céljából.”
2. cikk
Ez a határozat
2013. …-án/-én lép hatályba.
Kelt [...]-ban/-ben,
[…]-án/-én.
a
mezőgazdasági vegyes bizottság részéről
 az Európai Unió küldöttségének vezetője   || a svájci küldöttség elnöke és vezetője   || a bizottság titkára   
 Susana MARAZUELA-AZPIROZ || Jacques CHAVAZ || Ioannis VIRVILIS